Kamu bisa jelasin ke aku soal Sekolah Kebangsaan Bunut Susu dalam bahasa melayu?

Nama asalnya ialah Sekolah Melayu Bunut Susu, hasil percantuman dua buah sekolah iaitu Sekolah Melayu Kampung Teliar dan Sekolah Melayu Bunut Susu.

Sekolah Melayu Kampung Teliar adalah sekolah melayu pertama ditibuhkan di utara Pasir Mas.Ianya ditubuhkan pada tahun 1907 di Kampung Teliar oleh Tuan Haji Abdul Samad bin Awang di atas tanah beliau sendiri di kampong Teliar. Tuan Haji Abdul Samad ialah imam mukim Teliar dan Penggawa Bunut Susu. Dua orang guru dari Pejabat Pelajaran Kota Bharu  mengajar  di sekolah tersebut.

Sekolah Melayu Bunut Susu pula adalah sekolah melayu kedua dalam daerah Bunut Susu.Ditubuhkan pada tahun 1915, bdertempat dibelakang stesen Kereta Api Bunut Susu. Dipelopori oleh tokoh pendidik tempatan bernama Cikgu Abd Raof Adam bersama Cikgu Kar  (Guru pelawat Jajahan Pasir Mas) Pada tahun 1940, Tuan Hj Awang Haji Abd Samad iaitu Guru Besar dan Pengelola Sekolah Melayu Kampung Teliar telah menggabungkan dua buah sekolah yang berdekatan ini dengan mengekalkan nama Sekolah Melayu Kampong Teliar.Penyatuan ini menyebabkan tapaknya berpindah ke tapak baru yang ada sekarang di Lot 1266 Mukim Teliar bersempadan dengan mukim Kiat.

Pada tahun 1946, bangunan sekolah telah dirobohkan dan sekolah berpindah sementara ke kampong Slow Teliar apabila bangunan lama dan atap dirobohkan.Perpindahan ini memakan masa selama dua tahun.Sepanjang masa tersebut,Pejabat Peajaran Kota Bharu telah menyediakan Skim Bantuan Susu untuk semua murid yang belajar di sekolah ini.Pada pertengahan 1948, sekolah ini telah kembali ke tempat asal setelah bangunan baru berjaya disiapkan.

Pada tahun 1948, dua bangunan atap baru telah berjaya disiapkan secara bergotong royong melalui bantuan Pejabat Pelajaran Daerah Kota Bharu.Bangunan pertama memuatkan tiga bilik darjah dan bangunan kedua memuatkan bilik Guru Besar dan satu bilik darjah.Tahun berikutnya satu lagi bangunan dua bilik darjah dibina.

Pada tahun 1950, sebuah bangunan kekal dengan bilik Guru Besar dan tiga bilik darjah disiapkan.Juga disiapkan sebuah bangunan kayu untuk kantin.Dengan itu lengkaplah sebuah sekolah yang mempunyai sesi persekolahan dari darjah satu hingga dajah enam.